**ОШ „БРАТСТВО-ЈЕДИНСТВО“**

**СВЕТОЗАР МИЛЕТИЋ**

**Трг Слободе 1.**

**Тел: 025/840-041**

**E-mail: osbratstvojed@open.telekom.rs**

**Дел.бр.: 151**

**Дана: 23.11.2017.**

**На основу члана 50. и 119. став 1. тачка 2) Закона о основама система образовања и васпитања („Службени гласник РС“, бр. 88/2017) и члана 26. Закона о основном образовању („Службени гласник РС“, бр. 55/2013 и 101/2017) и на предлог Стручног актива за развојно планирање, Школски одбор ОШ „Братство-јединство“ на седници одржаној дана 23.11.2017. године је донео**

**РАЗВОЈНИ ПЛАН ОСНОВНЕ ШКОЛЕ**

**„ БРАТСТВО-ЈЕДИНСТВО“**

**ИЗ СВЕТОЗАР МИЛЕТИЋА**

**ЗА ПЕРИОД ОД 23.11.2017 ДО 31.08.2022.**

**САДРЖАЈ:**

Увод

Чланови тима за развојно планирање

Полазне основе за израду развојног плана школе

SWOT анализа

Мисија и визија школе

Приоритетне области - Развојни циљеви

План активности

Праћење и евалуација

**УВОД**

Основна школа «Братство-јединство» у Светозар Милетићу налази се у Сомборској општини. Средина је вишенационална, школа је двојезична, тј. настава се изводи на српксом и на мађарском језику. Наставне и ваннаставне активности одвијају се у школској згради старој преко 120 година. Од тада дограђен је нови део, мада и тај део је данас стар око 60 година.

Нашу школу похађа око 170 ученика сврстаних у 16 одељења. У школи ради 44 радника, од тога 30 наставног особља. Настава се изводи у две смене. нижи и виши разреди се недељно смењују.

У згради има 8 учионица опште намене, један кабинет за информатику са радионицом за техничко образовање, библиотека са учионицом за немачки језик, просторија намењена осталим облицима образовно-васпитног рада. Школа не поседује салу за физичко, а настава физичког васпитања изводи се у адаптираној учионици. Школа је просторно веома скучена, те је немогуће изводити кабинетску наставу. Спортски терен је одвојен од школске зграде са прелазом преко прометног пута.

И поред таквих услова, са добром организацијом обезбеђена је несметана настава и реализација свих активности.

У школи као први страни језик изучава са немачки језик. Наша школа је укључена у ПАШ пројекат, што омогућава нашим ученицима полагање А2 испита из немачког језика. Као други старни језик изучава се енглески језик.

Наши ученици постижу лепе резултате на такмичењима, и достигну и до републичког нивоа.

Школа има уведено централно грејање на течно гориво од 1991. године.

**ЧЛАНОВИ ТИМА ЗА РАЗВОЈНО ПЛАНИРАЊЕ:**

Шаин Марина – директор

Челенак Валериа - педагог

Топић Марита - библиотекар

Галац Одри Беата – наставник биологије и хемије

Векоњ Кристијан – наставник енглеског језика

Хорват Одри Марта – наставник мађарског језика

Зелић Жељко – наставник географије

Бошњак Анамарија – наставник разредне наставе

Хајнал Дајана – представник Савета родитеља школе

Дујчик Сока – представник локалне средине

Кочиш Ноеми – представник Ученичког парламента

**ПОЛАЗНЕ ОСНОВЕ ЗА ИЗРАДУ РАЗВОЈНОГ ПЛАНА ШКОЛЕ:**

* Закон о основама система образовања и васпитања (Сл. гл. Бр. 86/2017.)
* Закон о основном образовању и васпитању (Сл. Гл. Бр. 55/13 и 101/2017.)
* На основу резултата самовредновања рада школе:
* Образовно постигнуће ученика – повећати успешност ученика, јер су слаби резултати на завршном испиту, испод републичког просека, што показује да нису остварени образовни стандарди;
* Подршка ученицима - унапредити подршку ученицима у учењу, повећати могућности ваннаставних и спортских активности као и подршку ученицима из осетљивих група;
* Етос – повећати безбедност деце.
* На основу извештаја екстерног вредновања рада школе (03.10.2016.):

- слаби резултати на завршном испиту, показују да нису

остварени образовни стандарди;

- план ваннаставних активности је у мањој мери сачињен на

основу интересовања ученика, као и понуда ваннаставних

активности;

- у недовољној мери се користе наставне методе које су

ефикасне у односу на циљ часа;

- у недовољној мери се прилагођава наставни материјал

индивидуалним карактеристикама ученика;

- директор и запослени не унапређују професионално

деловање на основу самовредновања.

* На основу SWOT анализе, која је рађена са наставницима на Наставничком већу, са ученицима од 4. до 8. разреда на ЧОС-евима и са члановима Савета родитеља школе.

**SWOT – АНАЛИЗА**

|  |  |
| --- | --- |
| **снаге** | **слабости** |
| - вишенационалност  - двојезичност (настава, кадар)  - већина наставника стручно заступљена  - учешће наставника на семинарима  - спремност наставника за даље усавршавање  - јединствен колектив, спреман за сарадњу, добри међуљудски односи  - ентузијазам и добра воља радника школе  - толерантан однос наставника према деци  - заинтересованост директора за унапређивање наставе  - добри наставници  - брига и надзор деце  - успеси ученика на такмичењима  - ученици активни у месним културним друштвима  - без већих дисциплинских проблема у понашању ученика  - мали број ученика у одељењима  - међуодељењско дружење  - већина родитеља сарађује са школом  - добра сарадња са Месном заједницом, КУД-овима, месном амбулантом, забавиштем из места  - сарадња са разним образовним, културним , спорстким, здравственим и социјалним установама из града  - донаторство од стране појединих приватника  - лепе екскурзије  - учионица за немачки језик са интерактивном таблом  - укљученост у ПАШ пројекат  - могућност полагања А2 испита из немачког језика  - савремена наставна средства (лаптоп, пројектор)  - библиотека са 5500 књига  - помоћна просторија у функцији медијатеке (ТВ, ДВД, музички стуб, појачало, микрофони, инструменти, разглас, касетофони, пројектор, лаптоп)  - видео надзор  - велико двориште  - школска кухиња  - добра ужина  - топло је у школи  - лепе, нове клупе  - школа се реновира | - школа без одговарајуће сале за физичко васпитање  - недовољан број просторија за наставне и ваннаставне активности  - не постоје кабинети, посебна радионица за ТО због просторних и материјалних могућности школе  - недостатак продуженог боравка  - нема просторије за одржавање приредбе, свечаности, забаве  - стара школска зграда, није привлачна  - недовољна опремљеност школе савременим наставним средствима (недовољан број интерактивних табли, лаптопа, стари су рачунари за ученике, слаб интернет...)  - дотрајали намештај у појединим просторијама  - нема клупа у малом ходнику  - рад у две смене  - школа поред прометног пута  - нестручно заступљен наставни кадар из појединих предмета, углавном на мађарском језику  - наставници запослени у две или више школа  - незаинтересованост и немотивисаност појединих наставника  - пуно наставника путника  - неколико наставника поседује недовољно знање за рад на рачунару  - недостатак школског психолога  - однос неких наставника према ученицима  - салби резултати на завршном испиту  - део ученика недовољно мотивисан  - преоптерећеност ученика великим бројем часова  - отежано учешће у допунским и додатним часовима  - све више деце има потребу за подршком  - вербално насиље међу ученицима  - све мањи број ученика у школи  - већи број занемарене деце  - недовољна заинтересованост појединих родитеља за школу и напредовање свог детета  - структура образованости родитеља  - незапосленост и лоше материјално стање родитеља  - родитељи не умеју у довољној мери да помогну својој деци у учењу  - отежана сарадња са појединим сарадницима због путовања (село-град)  - недовољна понуда спортских активности  - недовољна учесталост допунске наставе  - ђачки тоалети се не могу закључати  - покидане карте  - не ради разглас |
| **могућности** | **препреке** |
| - изградња сале за физичко  - кабинетска настава  - отварање продуженог боравка  - реновирање зграде  - учешће у разним пројектима, конкурсима  - употреба интернета на часовим  - опремање учионица савременим наставним средствима  - сарадња са другим школама  - сарадња са удружењима, локалном средином  - сарадња са родитељима  - појачана образовна и културна сарадња са другим установама (братске школе, посете, кампови)  - стално стручно усавршавање наставника  - повећање понуде спортских и слободних активности  - учење мађарског језика у српским одељењима  - направити игралиште у задњем дворишту  - набавка нових табли (зелених и белих)  - поправљање разгласа  - набавка интересантнијих књига за библиотеку  - постављање голова у задње двориште да би се могло играти мали фудбал на одморима  - остављање уџбеника у школи у одговарајуће ормариће | - материјална средства  - системске препреке  - просторне кочнице (нпр. одговарајући простор за продужени боравак, за салу за физичко, радионицу, кабинете)  - поједина лоша законска решења  - мање могућности за децу из сеоских средина (позориште, базен, спорстки клубови, музичка школа...)  - социјални статус родитеља  - бирократизација наставничког посла  - лош статус наставника  - партијска неопредељеност школе кочи напредак школе |

**МИСИЈА ШКОЛЕ**

Подстицање што боље образованости наше деце, подизањем постигнућа ученика, осавремењавањем наставе и развијањем здравих стилова живота и еколошке свести.

**ВИЗИЈА ШКОЛЕ**

Савремена школа у којој ће деца са задовољством постизати што боље резултате, свесна своје традиције, значаја очувања природне околине и човековог здравља.

**ПРИОРИТЕТНЕ ОБЛАСТИ – РАЗВОЈНИ ЦИЉЕВИ**

1. **ОБРАЗОВНА ПОСТИГНУЋА УЧЕНИКА:**

Подизање веће успешности ученика

1. **ПОДРШКА УЧЕНИЦИМА:**

Стварање оптималних услова за здрав физички и психички развој

ученика

**3.** **ЕТОС:**

Повећање безбедности ученика и повећање сарадње у школи на свим

нивоима

**Развојни циљ:**

**Подизање веће успешности ученика**

|  |  |  |  |  |  |
| --- | --- | --- | --- | --- | --- |
| **Специфични циљеви** | **Активности** | **Критеријум успеха** | **Време реализације** | **Носиоци реализације** | **Праћење/**  **евалуација** |
| Унапређивање васпитно-образовног рада на основу резултата ученика на завршном испиту | Појачано укључивање ученика у допунску наставу кроз обавештавање родитеља и укључивања педагога у смислу сарадње са родитељима и ученицима | Ученици којима је потребно, редовно похађају допунску наставу и постижу боље резултате | 2018 - 2022 | Наставници, педагог | Дневници рада,  анализа резултата завршних испита |
| Наставне часове чинити привлачнијим, савременијим,  Интересантнијим савременим наставним средствима | Занимљивији часови, мотивисанији ученици, бољи резултати ученика | 2018 - 2022 | Наставници, педагог | Припреме наставника за час, резултати завршног испита, успех ученика |
| Унапређивање доступности одговарајућих облика подршке за ученике којима је потребна додатна подршка | Прилагођавање наставних садржаја ученицима којима је потребно  ИОП-1, ИОП-2,  обезбеђивање додатне подршке стручњака или педагошког асистента | Добро сачињени ИОП-и, пружана подршка ученицима којима је потребно, присутан педагошки асистент | 2018 - 2022 | Наставници, педагог | ИОП-и, евиденција о додатној подршци |
| Унапређивање припремне наставе за завршни испит | Сачињавање распореда припремне наставе,  подизање ефикасности припремне наставе | Бољи резултати на завршном испиту | 2018 - 2022 | наставници | Распоред припремне наставе, евиденција о реализацији припремне наставе |
| Стручно усавршавање наставника, стручних сарадника и директора | Обуке за примену интерактивне табле и других савремених наставних средстава | Обучени наставници | 2018 - 2022 | Директор, наставници, стручни сарадници | Евиденција реализоване обуке |
| Учесшће наставника на семинарима својих предмета | Обучени наставници | 2018 - 2022 | наставници | Документација о реализованим семинарима, сертификати |
| Увођење иновативних метода наставе, учења и оцењивања | Набавка интерактивних табли, лаптопа и пројектора | Набављене табле, лаптопова и пројектора | 2018 - 2022 | Комисија за праћење и реализацију пројеката, директор | инвентар |
| Примена ових наставних средстава | Успешна примена иновативних наставних средстава, бољи резултати ученика | 2018 - 2022 | наставници | Припрема наставника, посета часовима |
| Примена сазнања са семинара | Бољи резултати, мотивисанији ученици | 2018 - 2022 | наставници | Припрема наставника |
| Доследна примена Правилника о оцењивању | Реално вредновани ученици | 2018 - 2022 | наставници | Дневници, портфолио ученика |
| Унапређење подршке ученицима у учењу | Отварање одељења продуженог боравка | Рад у продуженом боравку | од 2020 | Директор,  Школски одбор | Записници Наставничког већа, школског одбора, елаборат, одобрење Министарства, дневник рада |

**Развојни циљ:**

**Стварање оптималних услова за здрав физички и психички развој ученика**

|  |  |  |  |  |  |
| --- | --- | --- | --- | --- | --- |
| **Развојни циљеви** | **Активности** | **Критеријум успеха** | **Време реализације** | **Носиоци реализације** | **Праћење** |
| Унапређивање мера усмерене на достизање циљева образовања и васпитања који превазилазе садржај појединих наставних предмета | Повећати понуду слободних активности | Ученици укључени у разне секције, слободне активности | Од шк 2017/2018 год. | Наставници, спољни сарадници (Црвени крст, Кулурни Центар, стипендисти...) | Педагошка документација |
| Обезбеђивање више спортских секција конкурисањем на пројекте | Ученици укључени у спортске секције | Од шк 2018/2019 год. | Комисија за праћење и реализацију пројекта, Спортски Савез | Пројектна апликација, евиденције |
| Организовање спортских сусрета сарадњом са другим школама и локалном заједницом | Реализовани спортски сусрети | Од шк 2018/2019 год. | Директор, педагог, наставници | Педагошка документација, фотографије |
| Организација излета | Реализовани излети | Од шк 2018/2019 год. | Наставници, директор | Педагошка документација, фотографије |
| Стварање оптималних услова за здрав физички развој ученика | Изградња сале за физичко конкурисањем на доделу средстава | Добијена средства на конкурсу | 2018 - 2020 | директор | Документација пројекта |
| Извођење радова на изградњи сале за физичко | Изграђена сала за физичко | 2020 - 2022 | директор | увидом |
| Промовисање заштите човекове околине | Селективно сакупљање отпада (папира, пластичних флаша) | Сакупљен и продат папир и флаше | Од шк. 2018/2019 год | Одељењске сатрешине, наставници биологије, директор | Рачуни, евиденције |
| Садња дрва генерације | Засађена дрвећа | Од шк. 2018/2019 год | Учитељи 1. разреда | увидом |
| Обележавањe значајних датума везаних за заштиту човекове околине | Обележени значајни датуми на пригодан начин | Од шк 2017/2018 год. | Учитељи, одељењске старешине, Наставници који изводе предмет Чувари природе, Ученички парламент | Плакати, евиденције, припреме наставника |
| Праћење и побољшање социјалних потреба ученика | Обезбеђивање уджбеника, прибора за социјално угрожену децу | Социјално угрожени ученици имају сав потребан прибор | Од шк 2017/2018 год. | Директор, Министарство просвете, Центар за социјални рад | Документација, евиденције |
| Обезбеђивање средстава за излет, екскурзију и друге активности које организује школа, за социјално угрожене ученике | Социјално угрожени ученици учествују у свим активностима које организује школа | Од шк 2017/2018 год. | Директор, педагог | Присутност ученика,  изводи из трезора |
| Повећање подршке даровитим ученицима | Укључивање већег броја ученика у додатну наставу и на секције | Више ученика похађа додатну наставу и секције | Од шк 2017/2018 год. | наставници | Педагошка документација |
| Израда програма ИОП-3 за подршку даровитих ученика | Ученици са ИОП-3 | Од шк 2017/2018 год. | наставници | Педагошка документација |

**Развојни циљ:**

**Повећање безбедности ученика и повећање сарадње у школи на свим нивоима**

|  |  |  |  |  |  |
| --- | --- | --- | --- | --- | --- |
| **Развојни циљеви** | **Активности** | **Критеријум успеха** | **Време реализације** | **Носиоци реализације** | **Начин праћења** |
| Унапређивање превентивних активности насиљу, које доприносе безбедност у школи | Обезбеђивање спортских активности | Ученици укључени у разне спортске активности, мање насилног понашања | Од шк. 2017/2018 год. | Директор, Спортски Савез, спољни сарадници | Педагошка документација, евиденције |
| Организација спортских сусрета | Реализовани спортски сусрети, мање насилног понашања | Од шк. 2017/2018 год | Директор, педагог, наставници физичког васпитања, одељењске старешине | Педагошка документација, евиденције, фотографије |
| Обезбеђивање слободних активности | Ученици укључени у разне секције, слободне активности, мање насилног понашања | Од шк. 2017/2018 год | Наставници, спољни сарадници (Црвени крст, Кулурни Центар, стипендисти...) | Педагошка документација, евиденције |
| Проширивање видео надзора | Већа покривеност простора камерама, већа безбедност | Шк. 2019. год. | директор | Увидом |
| Укључивање школе у националне и међународне развојне пројекте | Формирање тима за праћење пројекта | Формиран тим | Шк. 2017/2018.год. | директор | Записник Наставничког већа |
| Конкурисање на пројекте са циљем укључивања ученика у разне ваннаставне активности | Сачињени пројекти | 2018. -2022. | Комисија за праћење и реализацију пројекта, директор | Пројектна апликација, пратећи документи |
| Реализација пројекта | Реализовани пројекти | 2018. -2022. | Наставници, педагог, директор | Педагошка документација |
| Повећање протока доступности информација свим запосленима, ученицима и родитељима | Унапређивање сајта школе | Сајт приступачан, ажуриран | Од 2018. год. | Информатичар, комисија за ажурирање сајта | сајт |
| Поправка разгласа и коришћење | Разглас у функцији, коришћен | Од шк. 2018/2019 год. | Директор, комисија за разглас | Педагошка документација |

Даном доношења овог развојног плана престаје да важи развојни план дел. број: 01/2-13 од 09.01.2013.

Развојни план је објављен на огласној табли школе 24.11.2017. године.

Директор: Председник Школског одбора:

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Шаин Марина Пантић Мариа